มากัซซาร์

มากัซซาร์ (อินโดนีเซีย: Makassar; มากาซาร์: ᨆᨀᨔᨑ, อักษรโรมัน: Mangkasara’) หรือที่คนไทยรู้จักกันในชื่อ มักกะสัน เป็นเมืองหลักของจังหวัดซูลาเวซีใต้ ประเทศอินโดนีเซีย เป็นเมืองที่ใหญ่ที่สุดบนเกาะซูลาเวซีในแง่จำนวนประชากร และเป็นเมืองที่ใหญ่เป็นอันดับที่ 5 ของประเทศรองจากจาการ์ตา, ซูราบายา, บันดุง และเมดัน ระหว่าง ค.ศ. 1971–1999 เมืองนี้มีชื่อว่า อูจุงปันดัง (Ujung Pandang) ซึ่งตั้งตามชื่อป้อมสมัยก่อนอาณานิคมป้อมหนึ่งในเมือง และยังมีการใช้ชื่อทั้งสองสลับกันอยู่บ่อยครั้ง มากัซซาร์ตั้งอยู่บนชายฝั่งตะวันตกเฉียงใต้ของเกาะซูลาเวซีโดยหันหน้าสู่ช่องแคบมากัซซาร์ มากัซซาร์มีเนื้อที่ 175.77 ตารางกิโลเมตร (67.87 ตารางไมล์) และมีประชากรประมาณ 1.432 ล้านคนในกลาง ค.ศ. 2022 เขตสิ่งปลูกสร้าง (หรือ "เมโตร") ของเมืองมีผู้อยู่อาศัย 1,976,168 คน ครอบคลุมนครมากัซซาร์และตำบล 15 ตำบล ส่วนเขตมหานครอย่างเป็นทางการของเมืองมีชื่อเรียกว่า "มัมมีนาซาตา" (Mamminasata) ซึ่งครอบคลุมไปถึงตำบล 33 ตำบล มีเนื้อที่ 2,666.63 ตารางกิโลเมตร (1,029.59 ตารางไมล์) และมีประชากรประมาณ 2,740,532 คนตามสำมะโนกลาง ค.ศ. 2022 เขตบริหาร นครมากัซซาร์แบ่งออกเป็น 15 เขต (เกอเจอมาตัน) และแบ่งออกเป็น 153 หมู่บ้านในเมือง (เกอลูราฮัน) เขตเหล่านี้ระบุอยู่ข้างล่างพร้อมกับพื้นที่และประชากรตามสำมะโน ค.ศ. 2010 และสำมะโน ค.ศ. 2020, ร่วมกับจำนวนประมาณการอย่างเป็นทางการในช่วงกลาง ค.ศ. 2022 และจำนวนหมู่บ้านในแต่ละเขต หมายเหตุ (a) ประชากรในเขตหมู่เกาะซังการ์รังใน ค.ศ. 2010 รวมอยู่ในจำนวนของเขตอูจุงตานะฮ์ ซึ่งเป็นเขตที่เขตนี้แยกออกมา เขตมหานคร (มัมมีนาซาตา) เขตมหานครที่รวมมากัซซาร์มีชื่อเรียกว่า Mamminasata ซึ่งเป็นคำย่อจาก Makassar และพื้นที่ใกล้เคียงอย่าง Maros, Sungguminasa (โกวา) และ Takalar ภูมิอากาศ มากัซซาร์มีสภาพภูมิอากาศแบบมรสุมเขตร้อน (เคิพเพิน: Am) อุณหภูมิเฉลี่ยทั้งปีอยู่ที่ 27.5 องศาเซลเซียส (81.5 องศาฟาเรนไฮต์) โดยมีความแปรปรวนน้อยเนื่องจากละติจูดที่อยู่ใกล้เส้นศูนย์สูตร: อุณหภูมิสูงเฉลี่ยอยู่ที่ประมาณ 32.5 องศาเซลเซียส (90.5 องศาฟาเรนไฮต์) และอุณหภูมิต่ำเฉลี่ยอยู่ที่ประมาณ 22.5 องศาเซลเซียส (72.5 องศาฟาเรนไฮต์) ทั้งปี ประชากร มากัซซาร์เป็นนครที่มีหลายกลุ่มชาติพันธุ์ ประชากรส่วนใหญ่เป็นชาวมากัซซาร์และบูกิซ ส่วนที่เหลือเป็นชาวโจราจา, มันดาร์, บูตน, จีน และชวา อ้างอิง ข้อมูล L, Klemen (2000). "Forgotten Campaign: The Dutch East Indies Campaign 1941–1942". คลังข้อมูลเก่าเก็บจากแหล่งเดิมเมื่อ 2011-07-26. สืบค้นเมื่อ 2023-06-25. MacKnight, C.C., Voyage to Marege. Macassan Trepangers in Northern Australia, Melbourne University Press, 1976. Reid, Anthony. 1999. Charting the shape of early modern Southeast Asia. Chiang Mai: Silkworm Books. ISBN 9747551063. pp. 100–154. อ่านเพิ่ม McCarthy, M., 2000, Indonesian divers in Australian waters. The Great Circle, vol. 20, No.2:120–137. Turner, S. 2003: Indonesia’s Small Entrepreneurs: Trading on the Margins. London, RoutledgeCurzon ISBN 070071569X 288pp. Hardback. Turner, S. 2007: Small-Scale Enterprise Livelihoods and Social Capital in Eastern Indonesia: Ethnic Embeddedness and Exclusion. Professional Geographer. 59 (4), 407–20. แหล่งข้อมูลอื่น คู่มือการท่องเที่ยว Makassar จากวิกิท่องเที่ยว (ในภาษาอังกฤษ) เว็บไซต์การท่องเที่ยวอย่างเป็นทางการของอินโดนีเซีย Pinisi at Poatere Harbour, 2012. Photographs by Peter Loud เก็บถาวร 2018-12-28 ที่ เวย์แบ็กแมชชีน